Valistuksen vaikutus (1870)
”Nyt on taas vaikutus valistuksen
 Nimiä muuttanut mestaritten,
 Luoposen ja Reijosen.
 Oletko sen kuullut?” – ”En!
 Kummanko Luoposen? Sepänkö vai
 Sen, joka kanttorin Annikan nai?” –
 ”Niin, sen Niilon.” – Niilon? ai!
 Minkä nimen Niilo sai?” –
 ”Koska Annin arvo vaati
 Sukunimen suuremman,
 Niin hän Niilollensa laati
 Nimen: Niklas Luuverman.
 Hän, näät, oli vannonunna:
 ”Menen mar’ monasteriin,
 Itken ikäni kuin nunna,
 Jos et nimees muuta niin.” –
 Kun nim’ oli muutettuna,
 Piti Anni kihlat kiin’.” –
 ”Luuverman vainen? no viepä nyt hiis!
 Söikö jo mieheltä mielenkin riis?
 Opiss’ oli vuotta viis,
 Nahkansa jo heittää siis!
 Reijo on taas, jos mä arvata saan,
 Maltas – mä arvelen pikkuisen vaan,
 Reijeliin vai Reijohan?” –
 ”Eipä niistä kumpikaan.
 Reijo oli ensin Grelsi,
 Siitä käänsi sitten Slerg;
 Vaan nyt hälle päähän lensi
 Ollaksensa Retkunberg,
 Hän on nyt mestar’ Retkunberg.
 Ken ei juur’ kuin ojapajut
 Paisuisi ja paljon vois,
 Jos ne maatiaiset hajut
 Saisi sarastansa pois,
 Jottei perkeleenkään ajut
 Keksis, kusta suku ois.

Abraham Poppius
Runot